CELEX: C2006/281/18
Language: da
Date: 2006-11-18 00:00:00
Title: Sag C-526/04: Domstolens dom (Anden Afdeling) af 7. september 2006 — Laboratoires Boiron SA mod Union de recouvrement des cotisations de sécurité sociale et d'allocations familiales (Urssaf) de Lyon, som er indtrådt i Agence centrale des organismes de sécurité sociale (ACOSS)'s rettigheder og forpligtelser (anmodning om præjudiciel afgørelse fra Cour de cassation (Frankrig)) (Statsstøtte — artikel 87 EF og artikel 88, stk. 3, EF — afgift på direkte salg af lægemidler — afgiftspligt for lægemiddellaboratorier og ikke for distributør-grossister — forbud mod at gennemføre en ikke-anmeldt støtte — mulighed for at påberåbe sig ulovligheden af en støtteforanstaltning for at opnå tilbagebetaling af en afgift — kompensation, der udgør en modydelse for forpligtelser til offentlig tjeneste, som distributør-grossister er pålagt — bevisbyrden for en overkompensation — bestemmelser i national ret — forbud mod at gøre det praktisk umuligt eller uforholdsmæssigt vanskeligt at opnå tilbagebetaling af afgiften)

18.11.2006   
            
            
               DA
            
            
               Den Europæiske Unions Tidende
            
            
               C 281/12
            
         Domstolens dom (Anden Afdeling) af 7. september 2006 — Laboratoires Boiron SA mod Union de recouvrement des cotisations de sécurité sociale et d'allocations familiales (Urssaf) de Lyon, som er indtrådt i Agence centrale des organismes de sécurité sociale (ACOSS)'s rettigheder og forpligtelser (anmodning om præjudiciel afgørelse fra Cour de cassation (Frankrig))
   (Sag C-526/04) (1)
   
   (Statsstøtte - artikel 87 EF og artikel 88, stk. 3, EF - afgift på direkte salg af lægemidler - afgiftspligt for lægemiddellaboratorier og ikke for distributør-grossister - forbud mod at gennemføre en ikke-anmeldt støtte - mulighed for at påberåbe sig ulovligheden af en støtteforanstaltning for at opnå tilbagebetaling af en afgift - kompensation, der udgør en modydelse for forpligtelser til offentlig tjeneste, som distributør-grossister er pålagt - bevisbyrden for en overkompensation - bestemmelser i national ret - forbud mod at gøre det praktisk umuligt eller uforholdsmæssigt vanskeligt at opnå tilbagebetaling af afgiften)
   (2006/C 281/18)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøger: Laboratoires Boiron SA
   
      Sagsøgt: Union de recouvrement des cotisations de sécurité sociale et d'allocations familiales (Urssaf) de Lyon, som er indtrådt i Agence centrale des organismes de sécurité sociale (ACOSS)'s rettigheder og forpligtelser
   Sagens genstand
   Præjudiciel — Cour de cassation (Frankrig) — fortolkning af artikel 86 EF og artikel 87 EF — kvalificering som statsstøtte på grund af manglende pålæggelse af en afgift på engrossalg af grossisternes lægemidler, der har en forpligtelse for offentlig tjeneste hvad angår deres varesortiment, lagerkapacitet og leveringsfrister (»distributør-grossister«)
   Konklusion
   
               1)
            
            
               Fællesskabsretten skal fortolkes således, at et lægemiddellaboratorium, der skal betale et bidrag som det bidrag, der er fastsat i artikel 12 i lov nr. 97-1164 af 19. december 1997 om finansiering af den sociale sikring i 1998, kan påberåbe sig, at den omstændighed, at distributør-grossisterne ikke er pålagt denne afgift, udgør statsstøtte, med henblik på at opnå tilbagebetaling af den del af de betalte beløb, der svarer til den økonomiske fordel, som distributør-grossisterne uretmæssigt har opnået.
            
         
               2)
            
            
               Fællesskabsretten er ikke til hinder for anvendelsen af nationale regler, hvorefter tilbagebetalingen af et obligatorisk bidrag såsom det bidrag, der er fastsat i artikel 12 i lov nr. 97-1164, er betinget af, at den, der har fremsat krav om tilbagebetaling, fører bevis for, at den fordel, som distributør-grossisterne opnår ved ikke at være underlagt afgiften, overstiger den merudgift, som de må bære for at overholde de forpligtelser til offentlig tjeneste, som de er pålagt i henhold til national ret, og især, at mindst én af betingelserne i dom af 24. juli 2003, Altmark Trans og Regierungspräsidium Magdeburg (sag C-280/00), ikke er opfyldt.
               For at sikre overholdelsen af effektivitetsprincippet er den nationale ret imidlertid forpligtet til at anvende alle de til rådighed værende processuelle midler efter national ret, som bl.a. omfatter muligheden for at anordne den nødvendige bevisoptagelse, herunder at pålægge en part eller en tredjemand at fremlægge et aktstykke eller et dokument, hvis den fastslår, at den omstændighed, at et lægemiddellaboratorium som Boiron pålægges at bevise, at der foreligger en overkompensation for distributør-grossisterne, og dermed, at afgiften på direkte salg har karakter af statsstøtte, kan gøre det praktisk umuligt eller uforholdsmæssigt vanskeligt at føre et sådant bevis, navnlig på grund af den omstændighed, at det vedrører forhold, som et sådant laboratorium ikke har rådighed over.
            
         
      (1)  EUT C 69 af 19.3.2005.